AIŠKINAMASIS RAŠTAS

Dėl Molėtų rajono savivaldybės tarybos 2016 m. balandžio 29 d. sprendimo B1-106 ,,Dėl žemės mokesčio tarifų ir neapmokestinamųjų žemės sklypų dydžių 2017 metams nustatymo „ pakeitimo

**1. Parengto tarybos sprendimo projekto tikslai ir uždaviniai**

Priėmus Molėtų rajono savivaldybės tarybos 2016 m. balandžio 29 d. sprendimą Nr. B1-106 ,,Dėl žemės mokesčių tarifų ir neapmokestinamųjų žemės sklypų dydžių 2017 metams nustatymo“, savivaldybės administracija gavo iš valstybinės mokesčių inspekcijos paaiškinimus, kad kitiems žemės ūkio paskirties sklypams, kuriems nenurodytas naudojimo būdo kodas, bus taikomas 1,5 proc. mokesčio tarifas, pagal 2016 m. balandžio 29 d. sprendimo Nr. B1-106 6 eilutę. Kadangi mokėjimo būdo kodai įvesti tik nuo 2010 metų, daugumai savivaldybės teritorijoje esančių žemės ūkio paskirties sklypų nuosavybės dokumentuose nėra nurodytas naudojimo būdo kodas, todėl šių sklypų savininkams reikėtų taikyti didesnį žemės mokesčio tarifą, negu žemės savininkams, kuriems naudojimo būdo paskirties kodas nustatytas. Siūloma sprendimą papildyti 1.3. eilute ,,Žemės ūkio paskirties sklypai“ su kodu ,,610 be naudojimo būdo“, taikant tarifą 1,2 proc., kaip ir kitai žemės ūkio paskirties žemei.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis;

 Lietuvos Respublikos žemės mokesčio įstatymo 6 ir 8 straipsniai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamos: sumažinus tarifą atitinkamai sumažės į biudžetą surenkamos pajamos.

 Teigiamos: Žemės ūkio paskirties žemės sklypų savininkams bus taikomas vienodas mokesčio tarifas.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6.Vykdytojai, įvykdymo terminai**

 Valstybinė mokesčių inspekcija, 2017 mokestiniai metai.

Parengė

Finansų skyriaus vedėja

Genė Kulbienė